|  |
| --- |
| GRB-RH-png  Republika Hrvatska  Općinski sud u Varaždinu  Varaždin, Braće Radić 2 |

Komisija za provedbu javnog natječaja

Broj: 7 Su-540/2023

Varaždin, 4. travnja 2024.

Na temelju članka 161. Zakona o državnim službenicima (Narodne novine 155/2023) i članka 8. Uredbe o raspisivanju i provedbi javnog natječaja i internog oglasa u državnoj službi (NN 78/17, 89/19 i 155/2023 – dalje u tekstu Uredba) Komisija za provedbu javnog natječaja broj 7 Su-540/2023-7 od 14. ožujka 2024., objavljenog u Narodnim novinama broj 32/2024 od 15. ožujka 2024., na web stranici Ministarstva pravosuđa i uprave www.mpu.gov.hr, web stranici Hrvatskog zavoda za zapošljavanje Ispostava Varaždin te web stranici Općinskog suda u Varaždinu, za prijem u državnu službu u Općinski sud u Varaždinu, jednog (1) izvršitelja/ice na radno mjesto sudskog savjetnika, na neodređeno vrijeme, objavljuje:

**OBAVIJEST KANDIDATIMA**

**O DANU ODRŽAVANJA I NAČINU PROVEDBE**

**POSTUPKA TESTIRANJA**

za radno mjesto sudski savjetnik – na neodređeno vrijeme

Testiranje će se održati **12. travnja 2024. s početkom u 9,00 sati** u sobi broj 101 Općinskog suda u Varaždinu, na adresi Varaždin, Braće Radić 2.

**Na testiranje se pozivaju svi kandidati čije su prijave pravodobne, potpune, i koji ispunjavaju formalne uvjete iz javnog natječaja.**

**Ostalim kandidatima komisija za provedbu javnog natječaja je odaslala pisanu obavijest o razlozima zbog kojih se ne smatraju kandidatima prijavljenima na ovaj natječaj.**

Kandidati su dužni predočiti osobnu iskaznicu ili drugu identifikacijsku ispravu i sami snose troškove dolaska na testiranje.

Kandidati su dužni kod dolaska na testiranje imati svoju kemijsku olovku.

Obavijest o testiranju objavljuje se na web stranici Općinskog suda u Varaždinu i Ministarstva pravosuđa i uprave, te na e-oglasnoj ploči suda.

Temeljem članka 10. Uredbe smatra se da je kandidat koji nije pristupio testiranju povukao prijavu na natječaj i više se ne smatra kandidatom.

Testiranje se provodi kroz pisani dio provjere znanja iz područja za koje je raspisan javni natječaj, odnosno:

- Zakona o parničnom postupku (Narodne novine, broj: 53/91, 91/92, 58/93, 112/99, 88/01, 117/03, 88/05, 02/07, 84/08, 96/08, 123/08, 57/11, 148/11, 25/13, 89/14, 70/19, 80/22, 114/22, 155/23)

- Ovršnog zakona (Narodne novine, broj: 112/12, 25/13, 93/14, 55/16, 73/17, 131/20, 114/22, 06/24).

Pisana provjera znanja traje ukupno 45 minuta, a sastoji se od 20 pitanja. Za točno rješenje svakog pitanja moguće je ostvariti 0,5 boda, odnosno ukupno 10 bodova.

Smatra se da je kandidat/kinja zadovoljio/la na pisanoj provjeri znanja ako je dobio/la najmanje 5 bodova.

Kandidati su se dužni pridržavati utvrđenog vremena i rasporeda testiranja. Za vrijeme pisane provjere znanja i sposobnosti kandidati se ne smiju koristiti literaturom i zabilješkama, ne smiju napuštati prostoriju u kojoj se obavlja testiranje i moraju obavezno isključiti mobitele. Kandidati koji bi se ponašali neprimjereno ili bi prekršili jedno od gore navedenih pravila bit će udaljeni s testiranja i njihov rezultat i rad Komisija neće bodovati.

O rezultatima pisanog dijela provjere znanja kandidati će biti obaviješteni istog dana, neposredno nakon utvrđivanja rezultata, nakon čega kandidati koji su zadovoljili na pisanoj provjeri znanja pristupaju razgovoru (intervjuu) s Komisijom.

Kroz razgovor s kandidatima utvrđuju se znanja, sposobnosti i vještine, interesi, profesionalni ciljevi i motivacija kandidata za rad u državnoj službi, stečeno radno iskustvo u struci te rezultati ostvareni u njihovu dosadašnjem radu. Rezultati razgovora (intervjua) vrednuju se od 0 do 10 bodova i smatra se da je kandidat zadovoljio na razgovoru (intervjuu) ako je ostvario najmanje 5 bodova.

Nakon provedene pisane provjere znanja i razgovora (intervjua), Komisija utvrđuje rang listu kandidata prema ukupnom broju bodova ostvarenih na pisanoj provjeri znanja i razgovoru (intervjuu), te uz izvješće dostavlja istu čelniku tijela.

O rezultatima javnog natječaja kandidati će biti obaviješteni javnom objavom rješenja o prijamu u državnu službu izabranog kandidata, odnosno rješenja o izabranom kandidatu, na web stranici Ministarstva pravosuđa i uprave (www.mpu.gov.hr) i web stranici Općinskog suda u Varaždinu (https://sudovi.hr/osvz). Dostava rješenja svim kandidatima smatra se obavljenom istekom osmoga dana od objave na web stranici Ministarstva pravosuđa i uprave.

Svi kandidati prijavljeni na javni natječaj imaju pravo uvida u dokumentaciju koja se odnosi na javni natječaj.

Komisija za provedbu javnog natječaja